สภาคริสตจักรในประเทศไทย

มูลนิธิสภาคริสตจักรในประเทศไทย (The Church of Christ in Thailand) เป็นองค์การทางศาสนาคริสต์นิกายโปรเตสแตนต์ในประเทศไทย ปัจจุบันแบ่งการปกครองออกเป็น 24 จุด
== ประวัติ ==
มีการเผยแพร่ศาสนาคริสต์นิกายโปรเตสแตนต์ในประเทศไทยมาก่อนการก่อตั้งสภาคริสตจักรอยู่แล้ว โดยคณะมิชชันนารีเริ่มเข้ามาเผยแพร่ครั้งแรกในสมัยรัชกาลที่ 3 ต่อมาในช่วงคริสต์ศตวรรษที่ 19 เหล่าศาสนาจารย์จากคณะอเมริกันเพรสไบทีเรียนเริ่มเข้ามาเผยแพร่ศาสนาอย่างเป็นกิจลักษณะ ขยายไปยังจังหวัดอื่น ๆ เช่น เชียงใหม่ รวมถึงขยายไปยังประเทศลาวด้วย
ในปี ค.ศ. 1928 ซึ่งครบรอบวาระ 100 ปีโปรเตสแตนต์ในประเทศไทยมีการเสนอให้จัดตั้งสภาคริสตจักรแห่งชาติขึ้น และในปี ค.ศ. 1930 ได้มีการจัดตั้ง “สยามคริสตสภา” ขึ้นเป็นครั้งแรก แต่ยังอยู่ภายใต้การกำกับควบคุมดูแลของมิชชันนารีชาวต่างประเทศ ต่อมาเมื่อมีการเปลี่ยนชื่อประเทศจึงเปลี่ยนเป็น “สภาคริสตจักรในประเทศไทย” และในปี ค.ศ. 1957 มิชชันนารีคณะเพรสไบทีเรียนสลายตัว จึงได้มอบความรับผิดชอบในการเผยแพร่ศาสนาให้แก่สภาคริสตจักรไทยโดยตรง
== หลักข้อเชื่อ ==
สภาคริสตจักรในประเทศไทยยึดถือหลักข้อเชื่อจาก 3 แหล่ง คือคัมภีร์ไบเบิล หลักข้อเชื่อของอัครทูต และหลักข้อเชื่อไนซีน
== วัตถุประสงค์ ==
วัตถุประสงค์ขององค์การมีอยู่สามประการด้วยกันคือ
เพื่อรวบรวมชาวคริสต์นิกายโปรเตสแตนต์ทั้งหลายในประเทศไทยเข้าด้วยกัน
เพื่อให้มีความสัมพันธ์ในการเผยแพร่พระกิตติคุณ และรับใช้พระเจ้าและชุมชนตามนํ้าพระทัยของพระเจ้า ด้วยวิธีการเลี้ยงตนเอง ปกครองตนเอง และสร้างเสริมกิจกรรมทั้งปวงให้เจริญเติบโตมั่นคงยิ่งขึ้น
เพื่อกระทำตนให้เป็นประโยชน์ต่อส่วนรวมในการพัฒนาสังคมและประเทศชาติ
== การทำงานเพื่อสังคม ==
สภาคริสตจักรได้ก่อตั้งโรงพยาบาลและสถานศึกษาต่าง ๆ เช่น โรงพยาบาลกรุงเทพคริสเตียน มหาวิทยาลัยคริสเตียน มหาวิทยาลัยพายัพ ตลอดจนบรรเทาสาธารณภัย ช่วยเหลือผู้ด้อยโอกาสในเขตสลัม 
== สถาบันการศึกษา ==
=== สถาบันอุดมศึกษา ===
มูลนิธิแห่งสภาคริสตจักรในประเทศไทย มีมหาวิทยาลัยในเครือ 2 แห่ง คือ
มหาวิทยาลัยคริสเตียน
มหาวิทยาลัยพายัพ
=== โรงเรียน ===
มูลนิธิแห่งสภาคริสตจักรในประเทศไทย มีโรงเรียนในเครือ 29 แห่ง คือ
โรงเรียนกรุงเทพคริสเตียนวิทยาลัย
โรงเรียนผดุงราษฎร์
โรงเรียนกุญแจคริสเตียนวิทยา
โรงเรียนคริสเตียนเยอรมันเชียงใหม่
โรงเรียนเคนเน็ตแม็คเคนซี
โรงเรียนเจริญราษฎร์
โรงเรียนเชียงรายวิทยาคม
โรงเรียนเชียงใหม่คริสเตียน
โรงเรียนดาราวิทยาลัย
โรงเรียนตรังคริสเตียนศึกษา
โรงเรียนน่านคริสเตียนศึกษา
โรงเรียนนานาชาติเชียงใหม่
โรงเรียนบำรุงวิทยา
โรงเรียนปรินส์รอยแยลส์วิทยาลัย เชียงใหม่
โรงเรียนปรินส์รอยแยลส์วิทยาลัย เวียงป่าเป้า
โรงเรียนรังษีวิทยา
โรงเรียนวัฒนาวิทยาลัย
โรงเรียนวิชชานารี
โรงเรียนศรีธรรมราชศึกษา
โรงเรียนศรีธรรมราชศึกษา สุราษฎร์ธานี
โรงเรียนสว่างวิทยา
โรงเรียนสหคริสเตียนศึกษา
โรงเรียนสัจจพิทยา
โรงเรียนสืบนทีธรรม
โรงเรียนสุริยวงศ์
โรงเรียนสหบำรุงวิทยา
โรงเรียนอรุณประดิษฐ
โรงเรียนอุดรคริสเตียนวิทยา
โรงเรียนบึงกาฬคริสเตียน
=== วิทยาลัยพระคริสตธรรม ===
มูลนิธิแห่งสภาคริสตจักรในประเทศไทย มีวิทยาลัยพระคริสตธรรมในเครือ 7 แห่ง คือ
วิทยาลัยพระคริสต์ธรรมแมคกิลวารี
สถาบันกรุงเทพคริสตศาสนศาสตร์
ศูนย์พระคริสตธรรมกะเหรี่ยงแบ๊บติสต์
ศูนย์การศึกษาคริสเตียนไทย-เกาหลี
ศูนย์พระคริสตธรรมเบธเอล
สถาบันพระคริสตธรรมลาหู่ภาคที่ 18
ศูนย์พระคริสตธรรมเกธเซมาเน
== สถาบันการแพทย์ ==
มูลนิธิแห่งสภาคริสตจักรในประเทศไทย มีสถาบันการแพทย์ในเครือ 8 แห่ง คือ
โรงพยาบาลกรุงเทพคริสเตียน
โรงพยาบาลกรุงเทพคริสเตียนนครปฐม
โรงพยาบาลแพร่คริสเตียน
โรงพยาบาลแมคคอร์มิค
โรงพยาบาลโอเวอร์บรุ๊ค
โรงพยาบาลคริสเตียนแม่นํ้าแควน้อย
โรงพยาบาลแวนแซนต์วูร์ด
สถาบันผู้สูงอายุแมคเคน
== อ้างอิง ==
==แหล่งข้อมูลอื่น==
เว็บไซต์ของสภาคริสตจักรในประเทศไทย 
องค์การที่ก่อตั้งในปี พ.ศ. 2477
องค์การโปรเตสแตนต์ในประเทศไทย